Odense Adresse-Contoirs Efterretninger, 1794-03-21
Da det her ved Brahetrolleborg Linned=Manufactur anlagte Blegerie imodtager, saavel alleslags Lerreder som Dreiler, tilat bleege for Fremmede, saa bekiendtgiøres samme herved til enhvers behagelig Efterretning, for om nogen skulde ønske at faae bleget her ved Maunfacturet, de da vil tilsende samme deres Vare forinden Blegen begynder, som ventes at skee midt i April Maaned. Brohetrolleborg Linned=Manufactur d. 12. Martii 1794. I Kiøbmand Hr. Jversens Boe, ere at bekomme at de blaa engelske Glas, som bruges til Sukker= og Flødeskaale, store og smaae efter Behag, og et lidet Partie tørre Æbler. ) Skulle nogen behøve Foder, kan det bekommes udi D. Marslew Præstegaard; men da det er got gammel Foder, som staaer i Hæs, vilde de, der attraae noget, melde sig og lade deres Navne antegne, da Dagen skal blive bestemt, naar der skal tages Hul paa Hæsset, og Foderet afhentes. Marslew Præstegaard d. 3. Martii 1794. Sidst i forrige Aar blev der taget et Jernambolt bort af min Gaard, uden at det i lang Tid var mig mueligt at faae det opdaget; Ved en Hændelse fik jeg at vide, at Smeden paa Wey rup har kjøbt et saadant nyt Ambolt af Lægdsmanden Ole Pedersen Gaardmand i Hovedlev; og da jeg underhaanden ved Undersøgelse fik Underretning om, at Amboltet var mit, lod jeg Ole Pedersen og Smeden Jens Andreasen hente til mig, og da af Ole Pedersen fik saadan Oplysning og Forklaring: at en omløbende Persen, Niels Blinde havde ved den Leilighed at han var her i Byen paa en Tid Ole Pedersen ligeledes var her med Heste og Vogn, bedet om at kjøre med til Hovedlev, hvilket Ole Pedersen tilstod, og da han skulle et Par Ærinder i Byen og ud til Elbye Mølle gik han foran, og bad Niels Blinde at komme bag efter med Vognen; Ole Pedersen gik da, og Niels Blinde kom derpaa til ham paa Veien med Vognen, som havde staaet i min Gaard, hvorfra Niels Blinde var kjørt bort med samme; da han kom til Ole Pedersen, sagde han til ham, at han havde et Ambolt i Vognen, som han skulle sælge for nogen, der havde bedet ham derom, og paa Oles Spørgsmaal, hvem der hørte det til, skal være svaret, at det hørte nogen til der havde faaet det som Arv i et Stervboe, men ingen maatte vide det; Han bad derpaa Ole at sælge det, som da og skeete til ovenmeldte Smed for 20 Rd., hvilke 20 Rd. Ole igien skal have betalt Niels Blinde. Ole og Smeden bleve hos mig forenede om, at den første skulle svare mig til de af Smeden betalte 20 Rd., og Smeden betale mig dets øvrige Værd med 9 Rd., imod at beholde Amboltet. Jeg for min Deel har saaledes ingen videre Prætention til Amboltet; ligesom jeg ei heller har mindste Mistanke til Smeden eller Ole om Deelagtighed i Tyveriet, hvorom jeg endog efter min Pligt har meddeelt Ole Pedersen min skriftlige Declaration; men da det af Omstændighederne er klart, at Niels Blinde har taget Amboltet og lagt det i Vognen efterat Ole Pedersen var bortgaaet, saa var det at ønske, at han kunde blive paagreben og afstraffet, siden han, saa hastig han merkede, at der blev lyst efter Amboltet, skal have absenteret sig; Jeg beder derfor alle og enhver, som maatte forekomme denne under Navn af Niels Blinde bekiendte Person, at de ville anholde ham, og give mig det tilkiende, da jeg strax skal melde det til Øvrigheden til videre Messures Tagelse. Odense den 11te Martii 1794. J. W. Gottschalck.